Баща му Рудолф пада убит в битката при Креси на 25 август 1346 г. Жан I тогава е на шест месеца и последва баща си като херцог на Лотарингия под регентството на майка му до 1353 г. и на тъста му Еберхард II, граф на Вюртемберг. Мари дьо Шатильон се омъжва втори път (преди 9 август 1353) за Фридрих VII граф на Лайнинген († 1376/1378). През декември 1353 г. той се заклева на император Карл IV и е произведен на генерал-лейтенант на империята в Мозеланд, или заместник на императора на Мозел. През 1356 и отново през 1365 г. Жан I участва в кръстоносния поход на Тевтонския орден против литовците.